**SUTARTIES SPECIALIOJI DALIS**

**2015-08-18,** Nr.SUT-107-15

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Mariaus Juknevičiaus, veikiančio pagal bendrovės įstatus (toliau – Klientas), ir

**UAB „Affecto Lietuva“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 210316340, PVM mokėtojo kodas LT103163416

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Informacinės sistemos „Bilingas“ ir jo kopijos CDR tobulinimo/keitimo/vystymo ir priežiūros paslaugas (toliau – Paslaugos)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
2. **PASLAUGŲ APIMTIS IR KAINA (Sutarties BD 5 dalis)**
   1. Pagal šią Sutartį Klientui teikiamos Informacinės sistemos „Bilingas“ ir jo kopijos CDR tobulinimo/keitimo/vystymo ir priežiūros paslaugos, aprašytos Techninėje specifikacijoje.
   2. Preliminarus Paslaugų kiekis - nurodytas Sutarties SD Priede Nr. 3.
   3. Bendra Paslaugų kaina sudaro 1.451.186,88 eurų (Vienas milijonas keturi šimtai penkiasdešimt vienas tūkstantis vienas šimtas aštuoniasdešimt šeši eurai 88 ct), įskaitant PVM. Bendrą Paslaugų kainą sudaro:
      1. Paslaugų kaina 1.199.328,00 Eur (Vienas milijonas vienas šimtas devyniasdešimt devyni tūkstančiai trys šimtai dvidešimt aštuoni eurai 0 ct), neįskaitant PVM;
      2. Pridėtinės vertės mokestis (PVM) - 21 % 251.858,88 Eur (Du šimtai penkiasdešimt vienas tūkstantis

aštuoni šimtai penkiasdešimt aštuoni eurai 88 ct).

* 1. Klientas moka Paslaugų teikėjui už faktiškai suteiktas Paslaugas pagal Sutarties SD Priede Nr. 3 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami.
  2. Sutarties galiojimo laikotarpiu Klientas turi teisę koreguoti perkamų Paslaugų apimtį, neviršijant Sutarties SD Priede Nr. 3 nurodyto maksimalaus Paslaugų kiekio ir Sutartyje nurodytos Paslaugų kainos. Klientas neįsipareigoja nupirkti visos maksimalaus Paslaugų kiekio, nurodyto SD Priede Nr. 3 ar bet kokios jo dalies.

1. **PASLAUGŲ KOKYBĖ (Sutarties BD 6 dalis)**
   1. Suteikiamų Paslaugų kokybė turi atitikti Sutarties SD Priede Nr. 2 nustatytus techninius reikalavimus.
   2. Paslaugų teikėjas turi:
      1. ne mažiau kaip 3 (tris) kvalifikuotus specialistus, turinčius Oracle Forms Developer Certified Professional nežemesnio nei Oracle Advanced arba jam lygiaverte kvalifikacija;
      2. ne mažiau kaip 1 (vieną) kvalifikuotą specialistą, turinčius OMG Certified UML Professional Fundamental nežemesnio nei Oracle Advanced arba jam lygiaverte kvalifikacija;
      3. ne mažiau kaip 1 (vieną) testuotoją, turintį ISEB Advanced Certificate in Software Testing, Test Manager nežemesnio nei Oracle Advanced arba jam lygiaverte kvalifikacija;
      4. ne mažiau kaip 1 (vieną) testuotoją, turintį ISEB Intermediate Certificate in Software Testing nežemesnio nei Oracle Advanced arba jam lygiaverte kvalifikacija;
      5. ne mažiau kaip 1 (vieną) IS Bilingas duomenų bazės administratorių, turintį Oracle Certified Professional Database Administrator nežemesnio nei Oracle Advanced arba jam lygiaverte kvalifikacija.
   3. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   4. Suteiktoms Sistemos tobulinimo/keitimo/vystymo Paslaugoms Paslaugų teikėjas suteikia 12 kalendorinių mėnesių garantiją. Garantijos terminas skaičiuojamas nuo atitinkamų Paslaugų perdavimo Klientui momento, t.y. nuo Paslaugų priėmimo – perdavimo akto pasirašymo.
   5. Garantiniu laikotarpiu Paslaugų teikėjas, suteikęs Sutartyje nustatytų reikalavimų neatitinkančias Sistemos tobulinimo/keitimo/vystymo Paslaugas, įsipareigoja tokius neatitikimus/trūkumus ištaisyti savo sąskaita ne vėliau kaip:
      1. per 7 (septynias) kalendorines dienas nuo Kliento raštiško pranešimo apie nustatytų reikalavimų neatitinkančias/trūkumų turinčias Paslaugas išsiuntimo dienos, jei ne kritinis laikotarpis;
      2. per 1 (vieną) darbo dieną nuo Kliento raštiško pranešimo apie nustatytų reikalavimų neatitinkančias/trūkumų turinčias Paslaugas išsiuntimo dienos, jei kritinis laikotarpis.
   6. Garantiniu laikotarpiu Paslaugų teikėjui per Sutarties 3.5 punkte nustatytą terminą neištaisius suteiktų Sutartyje nustatytų reikalavimų neatitinkančių Sistemos tobulinimo/keitimo/vystymo Paslaugų neatitikimų/trūkumų, Paslaugų teikėjas Klientui pareikalavus, moka Klientui 250,00 Eurų dydžio baudą už kiekvieną uždelstą dieną už kiekvieną atvejį atskirai bei atlygina Klientui dėl to patirtus nuostolius. Klientui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
   7. Garantiniu laikotarpiu Paslaugų teikėjui laiku nepašalinus suteiktų Sistemos tobulinimo/keitimo/vystymo Paslaugų neatitikimų/trūkumų nustatyta tvarka, neatitikimus/trūkumus, dėl kurių suteiktos Sistemos tobulinimo/keitimo/vystymo Paslaugos negali būti naudojamos pagal paskirtį, pašalina Klientas savo jėgomis arba pasitelkdamas trečiuosius asmenis, o Paslaugų teikėjas įsipareigoja, Klientui pareikalavus, sumokėti Klientui 20 (dvidešimt) procentų Paslaugų, kurioms nustatyti neatitikimai/trūkumai, vertės dydžio baudą, atlyginti Kliento patirtas trūkumų šalinimo išlaidas bei dėl to patirtus nuostolius.
   8. Paslaugų teikėjas suteiktų Paslaugų trūkumus šalina naudodamas Kliento IT infrastruktūrą, Kliento buveinėje (A. Juozapavičiaus g. 13, Vilnius). Šalims sutarus, suteiktų Paslaugų trūkumų šalinimui gali būti suteiktos nuotolinio prisijungimo prie Sistemos (gamybinės ir testinės aplinkų) galimybės.
2. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
   1. Paslaugų teikėjas įsipareigoja suteikti Paslaugas Techninės specifikacijos 4.3. dalyje nustatytais terminais.
   2. Paslaugų teikimo vieta nurodyta Techninės specifikacijos 4 dalyje.
   3. Nustatomas 5 darbo dienų terminas, per kurį Klientas turi priimti suteiktas Paslaugas (t. y. pasirašyti Paslaugų rezultato perdavimo – priėmimo aktą ir PVM sąskaitą faktūrą ar kito tipo priklausančią išrašyti sąskaitą) arba raštu informuoti Paslaugų teikėją apie Paslaugų rezultato trūkumus. Paslaugų teikėjas, laiku nesuteikęs Kliento užsakytų ir Sutartyje nustatytų reikalavimų atitinkančių Paslaugų (jų dalies) Sutartyje nustatyta tvarka, moka Klientui 500,00 Eur dydžio baudą už kiekvieną uždelstą dieną už kiekvieną atvejį atskirai bei atlygina Kliento dėl to patirtus nuostolius. Kliento pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
   4. Paslaugų teikėjas įsipareigoja Paslaugas teikti taip, kad būtų užtikrintas nepertraukiamas ir tinkamas

pilnas Sistemos veikimas. Jei dėl Paslaugų teikėjo suteiktų Paslaugų sutrinka visos ir/ar dalies Sistemos darbas, Paslaugų teikėjas įsipareigoja nedelsiant, bet ne vėliau kaip per 2 darbo dienas nuo pranešimo apie Sistemos ir/ar jos dalies darbo sutrikimą, atstatyti pilną Sistemos veikimą. Už kiekvieną pavėluotą atstatyti pilną Sistemos veikimą dieną, Paslaugų teikėjas moka Klientui 500,00 Eur dydžio baudą ir atlygina kitus Kliento patirtus nuostolius. Paslaugų teikėjui uždelsus ilgiau kaip 7 (septynias) kalendorines dienas atstatyti pilną Sistemos veikimą, Klientas turi teisę pasitelkti trečiuosius asmenis Sistemos veikimo atstatymui, o Paslaugų teikėjas privalo atlyginti Kliento išlaidas, patirtas dėl pilno Sistemos veikimo atstatymo, ir kitus dėl to Kliento patirtus nuostolius.

1. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)** 
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
   2. Sąskaitas už faktiškai per praėjusį mėnesį suteiktas Paslaugas, ir Paslaugų perdavimo - priėmimo aktus Paslaugų teikėjas pateikia Klientui iki einamojo mėnesio 5 (penktos) dienos.
   3. Visi atsiskaitymai pagal šią Sutartį atliekami eurais.
2. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo ir galioja 12 (dvylika) mėnesių. Jeigu praėjus 9 (devyniems) mėnesiams nuo Paslaugų teikimo pradžios nei viena iš Šalių raštu nepateikia pageidavimo nepratęsti Paslaugų teikimo laikotarpio, Paslaugų teikimo laikotarpis tokiomis pat sąlygomis automatiškai pratęsiamas dar 12 (dvylikai) mėnesių, neviršijant bendros Sutarties kainos. Pratęsimo sąlyga taikoma ne daugiau nei 2 (du) kartus.
3. **SPECIALIOSIOS SĄLYGOS**
   1. Paslaugų teikėjas ne vėliau kaip per 10 (dešimt) darbo dienų nuo šios Sutarties pasirašymo dienos turi pateikti Klientui 10 procentų nuo Paslaugų kainos, nurodytos Sutarties SD 2.3.1 punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis (neįskaitant Sutarties pratęsimo galimybės) ir atitinkantį Sutarties BD 15.4.1 – 15.4.4 punktuose išdėstytus reikalavimus.
4. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr. 1 - Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr. 2 – Techninė specifikacija, 4 lapai;
      3. Priedas Nr. 3 – Paslaugų įkainiai, 1 lapas;
5. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **UAB „Affecto Lietuva“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.6 punktas)**

|  |  |
| --- | --- |
| **Paslaugų teikėjas**  **UAB „Affecto Lietuva“**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 3